
Z A P I S N I K
29. sjednice Vijeća Mjesnog odbora „30. svibnja 1990.“
održane 19. rujna 2023.
u sjedištu Mjesnog odbora, Vinodolska 23
s početkom u 18,00 sati

NAZOČNI ČLANOVI VIJEĆA:

Snježana Tkalčić-Pisk, Kristijan Rebelić, Matej Klaić, Mislav Majcan, Željko Đuretec, Lovro Palić i Ana Stepančić Žanić.
Predsjedava Matej Klaić, predsjednik Vijeća.

Zapisnik vodi Mislav Majcan.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 28. sjednice Vijeća, održane 29. kolovoza 2023.

Na prijedlog predsjednika Vijeće jednoglasno utvrđuje

D N E V N I   R E D
1. Zahtjev za jednokratno korištenje prostora mjesne samouprave;

2. Aktualna komunalna problematika;

3. Pitanja, prijedlozi i obavijesti
Ad 1. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Kristijan Rebelić, Matej Klaić, Mislav    Majcan, Željko Đuretec, Lovro Palić i Ana Stepančić Žanić.

Vijeće jednoglasno donosi

Z A K LJ U Č A K
1. Roberti Funduk, iz Zagreba, Jablanička ulica, I. odvojak kbr. 2 , odobrava se jednokratno korištenje prostora (dvorana) u objektu Mjesnog odbora „30. svibnja 1990.“ Vinodolska 23, u terminu 24. rujna 2023.  od 15,00 do 22,00 sata.

2. Prostor iz točke 1. ovog Zaključka, koristiti će  Roberta Funduk, za proslavu dječjeg rođendana, uz naknadu, koja se određuje u iznosu 30,96 EUR-a bez PDV-a,                 38,70 EUR-a s PDV-om koju je korisnik dužan platiti na račun Proračuna Grada Zagreba.

3. Roberta Funduk obvezuje se postupati sa pažnjom dobrog gospodara u korištenju prostora.

4. O jednokratnom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu sa ovim Zaključkom.

Ad 2. 

Predsjednik usmeno obavještava nazočne o predmetu rasprave i odlučivanja.

U raspravi sudjeluju: Snježana Tkalčić-Pisk, Kristijan Rebelić, Matej Klaić, Mislav Majcan, Željko Đuretec, Lovro Palić i Ana Stepančić Žanić.

U raspravi Vijeće ističe da je potrebno premjestiti zeleni otok u Sopničkoj ulici 100 m više. Predlaže se bolje prometno rješenje za pješačku zonu u Vinodolskoj ulici zbog nemogućnosti prolaska đaka, invalida i izlaska stanara iz dvorišta.
Potrebno je ponovno iscrtavanje horizontalne signalizacije na lokaciji Okučanska – Vinodolska – Sopnička ulica.

Potrebno je očistiti žljebove i zamijeniti potrgani žljeb, te popraviti curenje vode iz klime u uredskoj prostoriji i popravak odvoda curenje vode iz umivaonika u ženskom WC-u.

Vijeće jednoglasno donosi

a) 

Z A K LJ U Č A K
o izmještanju zelenog otoka u Sopničkoj ulici

1. Vijeće temeljem učestalih pritužbi građana, koje smatra opravdanim, predlaže  da se zeleni  otok u Sopničkoj ulici premjesti na drugu lokaciju za cca 100 - 150 m niže od sadašnje lokacije prema Ulici kneza Branimira na zelenu površinu.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.
b)

Z A K L J U Č A K
o prijedlogu obnavljanje odnosno ponovnog iscrtavanja horizontalne signalizacije 
na križanju ulica Okučanska-Vinodolska-Sopnička

1. Predlaže se obnavljanje odnosno ponovno iscrtavanje horizontalne signalizacije na križanju Okučanske-Vinodolske-Sopničke ulice.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.
c)

Z A K L J U Č A K
o prijedlogu za bolje prometno rješenje pješačke zone u Vinodolskoj ulici
1. Vijeće smatra da u Vinodolskoj ulici pješačka zona nije adekvatno sigurno prometno rješenje. Naime, pješačka zona označena je unutar crte automobili svakodnevno parkiraju te je onemogućeni označen prolaz građana, /đaka, invalida kao i izlazak stanara iz dvorišta/.
2. Vijeće predlaže da nadležni gradski ured pronađe bolje prometno rješenje za dio označene pješačke zone u Vinodolskoj ulici.

3. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 3. Pitanja, prijedlozi i obavijesti
S obzirom da nije bilo pitanja i prijedloga predsjednik zaključuje sjednicu.

Dovršeno u 19,00 sati.
KLASA: 024-08/23003/1830
URBROJ: 251-13-11-4/004-23-2
Zagreb, 19. rujna 2023.
Zapisnik sastavio

Mislav Majcan

PREDSJEDNIK VIJEĆA

Mjesnog odbora „30. svibnja 1990.“

Matej Klaić

